open-index/open-wikipedia-markdown huggingface dataset:
Stanislovas Mačiulis

**Stanislovas (Stasys) Mačiulis** (1893 m. vasario 7 d. Bimbuose, Panemunėlio valsčius – 1941 m. birželio 26 d. Panevėžyje) – gydytojas chirurgas, pirmosios onkologinės ligoninės Lietuvoje steigėjas, kankinys. Brolis - teisės daktaras, diplomatas Petras Mačiulis.

## Biografija
1914–1919 m. studijavo Peterburgo karo medicinos akademijoje. Dirbo profesoriaus Fiodorovo chirurginėje klinikoje. 1918 m., siaučiant dėmėtajai šiltinei, suorganizavo dezinfekcinę komandą. 

1922 m. grįžo į Lietuvą. Tarnavo jaunesniuoju gydytoju Lietuvos kariuomenėje - 6-ajame pėstininkų Kunigaikščio Margio pulke, vėliau vyr. gydytoju 9-ajame pėstininkų Kunigaikščio Vytenio pulke. 

Išėjęs į atsargą nuo 1925 m. dirbo gydytoju Smilgiuose, buvo Smilgių valsčiaus tarybos pirmininkas. Nuo 1930 m. vadovavo Panevėžio apskrities ligoninei ir jos Chirurgijos skyriui. Jo pastangomis pastatyta moderni Panevėžio apskrities ligoninė. 1933 m. su kitais Lietuvos gydytojais įsteigė Draugiją kovai su vėžio liga.

1941 m. birželio 26 d. besitraukiančių raudonarmiečių suimtas operuojant ligonį ir kartu su chirurgais Antanu Gudoniu ir Juozu Žemguliu bei sesele Zinaida Kanevičiene žiauriai nukankintas. Palaidotas Panevėžio Kristaus Karaliaus Katedros kapinėse.

1929 m. apdovanotas LDK Gedimino 4 laipsnio ordinu.

## Nuorodos

* Elena Markuckytė, Donatas Pilkauskas, Panevėžys. Gydytojas Stasys Mačiulis ;
Devynergiai

**Devynergiai** – kaimas Pakruojo rajono savivaldybėje, 6,5 km į pietvakarius nuo Vaškų, prie Plonės upės.

## Gyventojai

## Šaltiniai
Paleoantropologija

**Paleoantropologija** – paleontologiją ir fizinę antropologją apjungianti disciplina, tyrinėjanti hominidų fosilijas.

Paleoantropologijos ištakomis laikomi svarbūs atradimai XIX a. pirmame dešimtmetyje, kurie paskatino žmogaus evoliucijos tyrinėjimus. Prie šių svarbių įvykių priskiriami neandertaliečio aptikimas Vokietijoje, T. Hakslio *Evidence as to Man’s Place in Nature* („Žmogaus vietos gamtoje įrodymai“), Č. Darvino *The Descent of Man* („Žmogaus kilmė“).

Dėl morfologinių panašumų hominidai buvo laikomi artimiausiais žmonėms gyvūnais jau nuo K. Linėjaus laikų. XIX a. buvo spėliojama, kad artimiausi gyvenantys giminaičiai buvo šimpanzės bei gorilos ir kad žmonės bei Afrikos žmogbeždžionės turi „bendrą protėvį“, todėl šių protėvių iškasenos turėtų būti aptinkamos Afrikoje.

## Išnašos
Trobriando salos

**Trobriando salos** (), **Kirivanos salos** (*Kiriwina Islands*) – nedidelis salynas, sudarytas iš koralinių atolų, Saliamono jūroje, netoli rytinių Naujosios Gvinėjos krantų. Priklauso Papua Naujajai Gvinėjai, Milno įlankos provincijai. Plotas 440 km². Pagrindinės salos: Kirvina, Kaileuna, Vakuta ir Kitava. Salyną dengia tropiniai miškai.

Trobriando salose gyvena ~12 tūkst. gyventojų. Verčiamasi žemdirbyste. Pagrindinė gyvenvietė – Losuia.

Salos pagarsėjo kai čia išsamius stebėjimus atliko ir aprašė antropologas Bronislavas Malinovskis. Jis čia aprašė kulos paprotį.

## Išnašos
Santykinis drėgnumas

**Santykinis drėgnumas** (**santykinis drėgnis**, **santykinė drėgmė**) – terminas, naudojamas apibūdinti vandens garų kiekiui ore. Santykinis drėgnumas apibrėžiamas kaip vandens garų ore dalinio slėgio ir sočiųjų vandens garų slėgio (garų tamprumo) santykis tam tikroje temperatūroje. Santykinis drėgnumas išreiškiamas procentais:

 B = {p{(H_2O)} \over {p^*}{(H_2O)}} \times 100\% 

kur *B* – santykinis drėgnumas

*p* – dalinis slėgis

*p** – sočiųjų garų slėgis

arba

 f = {e \over {E}} \times 100\% 

## Poveikis žmogui

Palankiausia žmogaus sveikatai santykinė drėgmė yra 40–60 %. Kai santykinė oro drėgmė yra 10 %-20 %, tai džiūsta kvėpavimo takų gleivinė ir lengvai peršalama.

## Šaltiniai
Slaven Bilić

**Slavenas Biličius** (g. 1968 m. rugsėjo 11 d. Splite) – buvęs Kroatijos futbolininkas (gynėjas), futbolo treneris. Nuo 2006 iki 2012 m. treniravo Kroatijos nacionalinę rinktinę.

Futbolininko karjerą pradėjo gimtojo Splito klube Hajduk. Ten praleidęs 6 sezonus persikėlė į Vokietiją, Karlsruher SC klubą. 1996 m. pradėjo žaisti Anglijos West Ham United, vėliau Everton klubuose. Paskutinius karjeros metus Biličius praleido savo pirmajame klube Hajduk.

Kroatijos nacionalinėje rinktinėje Biličius per 9 metus sužaidė 44 rungtynes ir įmušė 3 įvarčius (prieš Bosnijos ir Ukrainos rinktines). Dalyvavo 1998 m. pasaulio čempionate, kuriame kroatai užėmė 3 vietą.

2006 m. Kroatijos rinktinės trenerio poste pakeitė Zlatko Kranjčarą. Biličiaus vadovaujami kroatai sėkmingai įveikė atranką į 2008 m. Europos čempionatą (dukart nugalėjo anglus).

## Dalyvavimas čempionatuose

|}

## Išnašos

## Nuorodos
*
Tinklas (reikšmės)

Žodis **tinklas** gali reikšti:

* Tinklas – įrenginys skirtas kam nors sulaikyti, pvz., tinklinyje;
* Žvejybinis tinklas – tinklinis audinys skirtas žuvims gaudyti;
* Kompiuterių tinklas – tarpusavyje sujungtų savarankiškų kompiuterių aibė;
* Semantinis tinklas – ateities interneto tinklas, globalinė duomenų bazė;
* Endoplazminis tinklas – ląstelės vienmembranis organoidas;
* Dirbtinis neuroninis tinklas – tarpusavyje sujungtų dirbtinių neuronų grupė;
* Parduotuvių tinklas.
panašūs žodžiai
* Tinklinis – olimpinė komandinė sporto šaka;
* Tinklainė – plonutė, gležna akies plėvelė, kurioje fokusuojamas vaizdas;
* Tinklasparniai – vabzdžių būrys.
Marián Hossa

**Marianas Hosa** *()* (g. 1979 m. sausio 12 d. Stara Liubovnios mieste, Slovakijoje) yra Slovakijos ledo ritulininkas žaidžiantis Detroito „Red Wings“ komandoje ir Slovakijos vyrų ledo ritulio rinktinės sudėtyje, dešiniojo puolėjo pozicijoje.

## Karjera

1995 m. žaidė HC Dukla Trencin jaunių komandoje. Tuo metu atstovavo Slovakijos jaunių ledo ritulio rinktinę. 17 metų prisijungė prie pagrindinės HC Dukla Trencin komandos. Pirmajame sezone laimėjo Extraligos taurę. 1997 m. vasarą Otavos „Senators“ komanda jį pirmajame rate dvyliktu šaukimu pakvietė į savo komandą, bet prieš 1997–1998 m. sezoną buvo nusiųstas pasitobulinti į WHL lygą, į Portlendo „Winter Hawks“ (dukterinę Otavos „Senators“ komandą). 1998 m. pasirodė jaunių pasaulio čempionate. Po jo grįžo į Otavos „Senators“, bet negaudavo daug laiko =aisti aikštelėje. Dalį kito sezono buvo priverstas praleisti dėl kelio traumos, bet per likusias rungtynes pelnė 15 įvarčių, ir 15 perdavimų. Pateko į NHL naujokų rungtynes. Kai NHL sezonas pasibaigė, antrą kartą pasirodė Pasaulio ledo ritulio čempionate. 2001-2002 m. sugrįžo į Slovakiją ir sužaidė aštuones rungtynes „HC Dukla Trencin“ komandos sudėtyje. 2004-2005 m. prasidėjus NHL lokautui žaidė Slovakijos lygos komandoje „HC Dukla Trencin“, o likusią sezono dalį baigė Elitserien lygos komandoje Mora IK. 2004 m. prisijungė prie Slovakijos vyrų ledo ritulio rinktinės.

2005 m. rugpjūčio 23 d. pranešė, kad pasirašė naują sutartį su Detroito „Red Wings“ komanda, bet tą pačią dieną buvo iškeistas Atlantos „Thrashers“ komandai 
, kuriame praleido du nepilnus sezonus, nes 2008 m. vasario 26 d. jis buvo iškeistas Pitsburgo „Penguins“ komandai už žaidėjus Colby Armstrong ir Erik Christensen. 2008 m. liepos 1 d. M.
Hossa pasirašė vienerių metų 7,45 mln. JAV dolerių sutartį su Detroito „Red Wings“ klubu.

2009 m. liepos 1 d. pasirašė 12 metų kontraktą su Čikagos „Blackhawks“ komanda. Per pirmus aštuonerius metus komanda jam sumokėtų 59,3 mln. dolerių, o per likusius 3.5 mln. dolerių.

## Išnašos

## Nuorodos

* NHL.com puslapis apie žaidėją
* Legendsofhockey.net puslapis apie žaidėją
Guolis (mechanika)

**Guolis** – mechaninis įtaisas, mažinantis ašies sukimosi trintį.

## Riedėjimo guoliai
Jie besisukančius velenus išlaiko reikiamoje padėtyje ir priimdami veikiančias apkrovas, perduoda jas korpusui. Šie guoliai nuo slydimo guolių skiriasi tuo, kad tarp dviejų žiedų yra riedėjimo kūnai, kurie, velenui sukantis, rieda žiedais. Ši sandara slydimo trintį pakeičia riedėjimo trintimi, todėl riedėjimo guolių trinties koeficientas 20-25 % mažesnis negu slydimo guolių. Riedėjimo guoliai dirba su mažesniais energijos nuostoliais ir mažiau įšyla. Jų trinties momentas mažai priklauso nuo sukimosi dažnio. Juos nesunku tepti, paprasta prižiūrėti. Riedėjimo guoliai yra standartizuoti tarptautiniu mastu, ir tai palengvina jų pakeičiamumą. Velenų medžiagoms ir jų terminiam apdirbimui nėra keliami aukšti reikalavimai. Dėl šių pranašumų riedėjimo guoliai naudojami daugumos mašinų atramose.

Tačiau nepaisant pranašumų, riedėjimo guoliai turi ir trūkumų. Jie yra jautrūs smūgiams, labiau nei slydimo guoliai žadina virpesius ir triukšmą. Jų leistinas sukimosi dažnis mažesnis nei slydimo guolių su skystąją trintimi. Riedėjimo guolių funkciškumas labai priklauso nuo žiedų tarpusavio persikreipimo laisvumo, bei ašinio įveržimo. Todėl mašinos yra kruopščiai surenkamos. Jie jautrūs dulkėms, dėl to guolių mazgai turi būti kruopščiai sandarinami.

## Principinės guolio dalys
* Išorinis ir vidinis žiedai su riedėjimo takeliais;
* Riedėjimo kūnai;
* Separatorius.

## Guolių klasifikacija
Guoliai skirstomi į grupes pagal:
* Priimamos apkrovos kryptį,
* Riedėjimo kūnų skaičių,
* Galėjimą nusistatyti,
* Riedėjimo kūnų formą:
** *ritininis guolis* – riedėjimo kūnai yra ritiniai;
** *rutulinis guolis* – riedėjimo kūnai yra rutuliukai;
** 
* Išorinius matmenis,
* Tepimo būdą:
** *dagtinio tepimo guolis* – tepalas į guolį iš tepalo rezervuaro patenka į rezervuarą panardintu dagčiu, dėl kapiliarinių jėgų;
** *diskinio tepimo guolis* – tepalas besisukant į guolį patenka nuo koncentriško veleno disko, panardinto į tepalo rezervuarą;
** *priverstinio tepimo guolis* – alyva į guolį nepertraukiamai švirkščiama;
** *savitakio tepimo guolis* – alyva į guolio arba veleno kakliuko viršų, kai atmosferos slėgis yra normalus, teka savaime, be papildomo slėgio.
** *savitepis guolis* – guolis užlietas tepamąja medžiaga, kad nereikėtų arba beveik nereikėtų papildyti tepalo;
** *slėginio tepimo guolis* – alyva į guolį nepertraukiamai švirkščiama po veleno kakliuku.
Ivica Olić

**Ivica Oličius** (; g. 1979 m. rugsėjo 14 d.) – buvęs Kroatijos futbolininkas, Kroatijos rinktinės puolėjas.

## Karjera

## Rinktinės

2002 m. debiutavo . 

Su rinktine dalyvavo 2002 ir 2006 m. pasaulio bei 2004 ir 2008 m. Europos futbolo čempionatuose. 2002 m. čempionate įmušė įvartį į Italijos, o 2008 m. čempionate – į Vokietijos rinktinės vartus.

Baigęs futbolininko karjerą, pradėjo trenerio karjerą tapdamas Kroatijos rinktinės trenerio padėjėju.

## Dalyvavimas čempionatuose

|}

## Laimėjimai
;Marsonia
* Kroatijos antroji futbolo lyga: 1999–00 m.
;NK Zagreb
* Kroatijos pirmoji futbolo lyga: 2001–02 m.
;Dinamo Zagreb
* Kroatijos pirmoji futbolo lyga: 2002–03 m.
* Kroatijos futbolo supertaurė: 2003 m.
;CSKA Moscow
* Rusijos Premjer lyga: 2003, 2005, 2006 m.
* Rusijos futbolo taurė: 2005, 2006 m.
* Rusijos futbolo supertaurė: 2004, 2006 m.
* UEFA taurė: 2005 m.
;Hamburger SV
* UEFA Intertoto taurė: 2007 m.
;Bayern Munich
* Bundesliga: 2009–10 m.
* Vokietijos futbolo taurė: 2009–10 m.
* Vokietijos futbolo supertaurė: 2010
;Asmeniniai
* Rezultatyviausias Kroatijos lygos žaidėjas: 2002, 2003 m.
* Kroatijos metų futbolininkas: 2009, 2010 m.

## Išnašos

## Nuorodos
*
Slavų šalys

**Slavų šalys** () – regionas, kuriame gyvena daugiausia slavai ir kur kalbama slavų kalbomis.

Slavų šalių teritorija (18 703 000 km²) yra Centrinėje ir Rytų Europoje, šiaurinėje Azijos dalyje. Slavų šalys yra:
* Rytų slavų valstybės:
** Baltarusija
** Rusija
** Padniestrė (nepripažinta valstybė)
** Ukraina
* Vakarų slavų valstybės
** Čekija
** Lenkija
** Slovakija
* Pietų slavų valstybės
** Bosnija ir Hercegovina
** Bulgarija
** Juodkalnija
** Kroatija
** Šiaurės Makedonija
** Serbija
** Slovėnija
Keltų šalys

**Keltų šalys** – šalys, kuriose gyvena keltai ir kuriose yra bent kažkiek išlikusios keltų kalbos. Tai šalys, kurių gyventojai laiko save keltų kultūros atstovais. Nuo XX a. vidurio nemažai kraštų ėmė skelbtis esantys keltiškumo nešėjai. Po kurio laiko šiuos kraštus imta laikyti keltiškais, o jų teritoriją imti vadinti *keltų pakraščiu* (). Šių kraštų gyventojai linkę save vadinti *keltų nacijomis* ().

Kol nebuvo prasidėjusi Romos respublikos ir germanų genčių ekspansija, visos Britų salos ir didelė dalis žemyninės Europos buvo keltų teritorija. Iki šių laikų keltiškumą išlaikė tik tas vadinamasis „Keltų pakraštys“.

Keltų šalys:

## Papildomos šalys
Kartais keltų šalių ratas praplečiamas, tuomet keltų šalimis laikomos dar trys šalys:
* Galisija
* Astūrija
* Kantabrija
Keltiškai kalbančių bendruomenių yra ir už Europos ribų – Čiubuto slėnyje Patagonijoje (Argentina), Keip Bretono saloje (Naujoji Škotija, Kanada).
Kvintas Hortenzijus

**Kvintas Hortenzijus** (*Quintus Hortensius*, 114 – 50 m. pr. m. e.) – žymus senovės Romos oratorius ir advokatas. Hortenzijus rėmė Romos aristokratus, priklausė optimatų partijai, o dažni jo klientai būdavo provincijų valdytojai, kaltinami grobstymu ir neteisėtu susidorojimu su oponentais.

81 m. pr. m. e. Kvintas Hortenzijus tapo kvestoriumi, 75 – edilu, 72 – pretoriumi, o 69 – Romos konsulu.

70 m. pr. m. e. advokatas teisme gynė Gajų Verą, Sicilijos provincijos valdytoją. Kaltintojas joje buvo Markas Tulijus Ciceronas. Ši byla įėjo į istoriją kaip Hortenzijaus pralaimėjimas ir svarbus etapas Cicerono karjeroje. Tačiau vėliau Ciceronas pats prisijungė prie optimatų ir kurį laiką dirbo su Hortenzijumi, kartu gindami tuos pačius žmones.

61 m. pr. m. e., Pompėjui grįžus į Romą, Hortenzijus pasitraukė iš politikos ir užsiėmė tik teise.

Kvinto Hortenzijaus kalbos iki mūsų laikų nėra išlikusios. Pasak Cicerono, jis priklausė „azijietiškai“ retorikos mokyklai, turėjo labai gerą atmintį ir kalbėdamas po oponento, prisimindavo ir atsakydavo į kiekvieną jo teiginį. Jo iškalbos būdavo teatrališkos ir nenatūralios.
ASUSTeK Computer Inc.

**ASUSTeK Computer Inc.** (**ASUS**, NASDAQ: AKCZF, TWSE: 2357) – Taivane įsikūręs, IT įrangos gamintojas. Produktų asortimentas varijuoja nuo nešiojamų kompiuterių, įvairių kompiuterių dalių iki mobiliųjų telefonų. Įmonė taip pat gamina kompiuterių dalis kitiems gamintojams, kaip kad „Dell“, „Falcon Northwest“, „Hewlett-Packard“ ir „Apple Inc.“

2009 m. lapkričio 26 d. duomenimis, 29,2 % per paskutinius 12 mėn. parduotų kompiuterių buvo su ASUS pagrindine plokšte. ASUS užima aukštas vietas įvairių IT žurnalų reitinguose, kaip, pvz., žurnalo „*[[BusinessWeek]]*“ *InfoTech 100* ir *Asia’s Top 10 IT Companies* reitinguose.

2024 m. „Asus“ buvo penkta pagal dydį pardavėja pasaulyje skaičiuojant asmeninių kompiuterių pardavimus.

## Šaltiniai
Agripa

**Agripa** − lietuviška vyriškos giminės pavardė.

Šios pavardės moteriškosios giminės formos yra: Agripienė (ištekėjusi moteris) ir Agripaitė (mergautinė pavardė).

Šią pavardę turi šie garsesni asmenys:
* Markas Vipsanijus Agripa (63–12 m. pr. m. e.), romėnų karvedys ir politikas, artimas Augusto draugas ir bendražygis, laimėjęs jam daugumą garsių kautynių, įskaitant Akcijaus mūšį prieš Antonijų ir Kleopatrą;
* Venclovas Agripa (1525–1597), vienas iš grožinės literatūros Lietuvos didžiojoje kunigaikštystėje pradininkų;
Sokol (gamykla)

**Sokol** () – aviacijos gamykla Nižnij Novgorode (Rusija), gaminanti karinius lėktuvus. Apie gamyklą susiformavo Nižnij Novgorodo Maskvos rajonas. 2006 m. turėjo 6736 darbuotojus.

## Istorija
1929 m. spalio 21 d. – TSRS Darbo ir gynybos taryba priėmė sprendimą Nižnij Novgorode statyti Aviacijos gamyklą Nr.21.
1932 m. vasario 1 d. gamykla pradėjo veikti.

1932 m. gamykla pagamino pirmąjį lektųvą – naikintuvą I-5, kuris buvo gaminamas 1932–1934 m.
1934 m. imta gaminti naikintuvus I-16. Jų bandytojas buvo Valerijus Čkalovas, 1934–1938 m. buvęs gamyklos šef – pilotas.

1936 m. gamyklai suteiktas Sergo Ordžonikidzės vardas.

1941 m. gamykloje įkurtas Vyriausiojo konstruktoriaus skyrius, kuriam vadovauti ėmė Semionas Lavočkinas. Lavočkinas sukūrė naikintuvus LaGG-3 (kartu su Gudkovu ir Gorbunovu), La-5, La-5FN, La-7, kurie buvo gaminami Antrojo pasaulinio karo metais. Karo metais gamykla pagamino 17691 lėktuvą, tai buvo ketvirtis visų TSRS pagamintų naikintuvų.

1948–1949 m. gamykla gamino La-15 – pirmąjį reaktyvinį Lavočkino konstruktorių biuro naikintuvą.

1949 m. gamykla pradėjo bendradarbiauti su Mikojano konstruktorių biuru, ir iki šiol gamykla „Sokol“ žinoma kaip MiG-ų gamintojas.
1949-1952 m. gamykloje gaminti naikintuvai MiG-15.

1952–1954 m. – gaminti naikintuvai MiG-17, 1955-57 – MiG-19 (pirmas viršgarsinis tarybinis naikintuvas).

1959 m. – prasidėjo serijinė MiG-21 gamyba. Naikintuvas MiG-21 – masiškiausiai gamintas viršgarsinis naikintuvas pasaulyje.

1969–1985 m. – gamintas perėmimo naikintuvas MiG-25.
1979 m. prasidėjo sunkiojo tolimojo perėmimo naikintuvo MiG-31 gamyba.

Nuo 1984 m. gaminamas mokomasis kovinis naikintuvas MiG-29UB.

„Sokol“ gamykla tiekė naikintuvus į daugiau kaip 30 pasaulio valstybių. Per 45 MiG'ų gamybos metus „Sokol“ pagamino 13500 MiG naikintuvų.

1994 m. gamykla buvo privatizuota ir buvo pavadinta *Atviroji akcinė bendrovė „Nižnij Novgorodo aviacijos gamykla Sokol“* ().

2008 m. pradžioje gamykla paskelbė, kad:
* 2008 m. pabaigoje pradės serijinę lėktuvų Jak-130 gamybą pagal Rusijos Gynybos ministerijos užsakymą.
* Pradėjo organizuoti naujo naikintuvo MiG-35 gamybą, kuri turėtų prasidėti 2009–2010 m.

## Produkcija

### Kariniai lėktuvai
* perėmimo naikintuvas MiG-31E (*МиГ-31Э*)
* mokomasis – kovinis naikintuvas MiG-29UB
* laivinis naikintuvas MiG-29K
* mokomasis kovinis naikintuvas Jak-130

### Civiliniai lėktuvai
* lengvasis keleivinis lėktuvas M-101T Gžel
* lėktuvas – amfibija Akkord-201

### Lėktuvų modernizacija
Modernizuoja pasenusius naikintuvus MiG-21 į MiG-21BIS arba Mig-21-93. Modernizacijos metu pakeičiama avionika, ginkluotė, atnaujinami varikliai.

## Nuorodos

* Nizhny Novgorod Aircraft building plant SOKOL
Sokol

Žodis **sokol** reiškia:

* Sokol ('Sakalas') – nacionalinis gimnastikos ir sporto judėjimas slavų šalyse;
** Sokol – ledo ritulio klubai Kijeve ir Krasnojarske;
** SK Sokol Plovdiv – Bulgarijos futbolo klubas;
** Sokol-Saratov – Saratovo (Rusija) futbolo klubas;
* Sokol – tarybinis kosmonauto skafandro tipas, naudotas „Sojuz“ laivuose;
* Sokół motociklai – lenkiškų motociklų markė prie Antrąjį pasaulinį karą;
* ORP Sokół – Lenkijos karinio laivo pavadinimas. Tokį pavadinimą turėjo 4 Lenkijos laivai;
* PZL W-3 Sokół – daugiatikslis Lenkijoje gaminamas sraigtasparnis;
* Sokol – carinės Rusijos eskadrinis minininkas;
* Sokol (*Сокол*) – planuojamas traukinys ekspresas, važinėsiantis maršrutu Maskva-Sankt Peterburgas;
* Sokol – aviacijos gamykla Nižnij Novgorode (Rusija);
* Sokol – kalnas Kryme, netoli Sudako;
* Sokol – kalnas Čekijoje;
* Sokol – Magadano aerouostas;
* Sokol – Maskvos metropoliteno stotis;
* Sokol – vieną pirmųjų roko grupių Tarybų Sąjungoje (1964–1973);
* Sokol – slaviškos kilmės pavardė.

Sokol – miestai ir gyvenvietės
* Sokol – miestas Vologdos srityje (Rusija);
* Sokol – Maskvos miesto rajonas;
* Sokol – Lipecko miesto (Rusija) mikrorajonas;
* Sokol – Jaroslavlio miesto (Rusija) rajonas;
* Sokol – du kaimai Nižnij Novgorodo srityje (Rusija);
* Sokol – gyvenvietė Magadano srityje (Rusija).


Image:Polskie Towarzystwo Gimnastyczne Sokol w Bedzinie-sztandar.jpg|Gimnastikos draugijos „Sokol“ vėliava
Image:Sokol of Aleksandar Aleksandrov.jpg|Bulgarų kosmonauto Aleksandro Aleksandrovo skafandras „Sokol“
Image:Sokół1000.jpg|Motociklas „Sokół1000“
Image:ORP Sokol (N97).jpg|ORP Sokół – Lenkijos povandeninis laivas (1943 m.)
Image:PZL W-3 Sokol, front, static display, Radom AirShow 2005, Poland.jpg|Sraigtasparnis PZL W-3 Sokół parodoje „Air Show 2005“ (Radomas, Lenkija).
Image:Sokol type torpedo boat.gif|Carinės Rusijos askadrinis minininkas „Sokol“
Image:Siemens Velaro RUS.jpg|Planuojamo traukinio Siemens Velaro Rus priekinio vagono maketas Sankt-Peterburgo Maskvos stotyje 
Image:Sokol metrostation1.jpg|Sokolo metro stotis Sokolo rajone, Maskvoje
Image:Flag of Sokol (municipality in Moscow).png|Sokolo rajono (Maskva) vėliava
Izraelio futbolo supertaurė

**Izraelio futbolo supertaurė** () – Izraelio futbolo trofėjus, dėl kurio varžosi šalies čempionai ir taurės laimėtojai. Jeigu čempionatą ir taurę laimi ta pati komanda, dėl supertaurės ji varžosi su vicečempionu.

## Istorija

Rungtynės tarp čempionų ir taurės laimėtojų Izraelyje pradėtos rengti dar 1957 m., tačiau jos nebuvo oficialios ir jų nepripažino Izraelio futbolo asociacija. Oficialiai trofėjus įsteigtas 1968 m.

## Rungtynės

|-
|  || Hapoel Tel Aviv || Hakoah Ramat Gan || 5-1
|-
|  || Hapoel Tel Aviv || Maccabi Tel Aviv FC || 2-1
|-
|  || Maccabi Netanya || Hakoah Ramat Gan || 4-2 (prat.)
|-
| 1972–1973 m. || colspan=3 | Nevyko
|-
|  || Maccabi Netanya || Hapoel Haifa || 2-1
|-
|  || Hapoel Beer Sheva || Hapoel Kfar Saba || 2-1
|-
|  || Beitar Jerusalem || Hapoel Beer Sheva || 3-2 (prat.)
|-
|  || Maccabi Tel Aviv FC || Maccabi Jaffa || 3-2
|-
|  || Maccabi Netanya || Beitar Jerusalem || 4-0
|-
|  || Maccabi Tel Aviv FC || Beitar Jerusalem || 2-1
|-
|  || Maccabi Netanya || Hapoel Kfar Saba || 2-1
|-
|  || Hapoel Tel Aviv || Bnei Yehuda Tel Aviv || 1-0
|-
|  || Hapoel Kfar Saba || Hapoel Yehud || 3-3 (baud. 3-2)
|-
|  || Maccabi Netanya || Hapoel Tel Aviv || 1-0
|-
|  || Hapoel Lod || Maccabi Haifa || 4-1
|-
|  || Maccabi Haifa || Beitar Jerusalem || 5-2
|-
|  || Beitar Jerusalem || Hapoel Tel Aviv || 2-1
|-
| 1987 m. || colspan=3 | Nevyko
|-
|  || Maccabi Tel Aviv FC || Hapoel Tel Aviv || 3-0
|-
|  || Maccabi Haifa || Beitar Jerusalem || 2-1
|-
|  || Bnei Yehuda Tel Aviv || Hapoel Kfar Saba || 1-0
|-
| 1991–2014 m. || colspan=3 | Nevyko
|-
|  || Ironi Kiryat Shmona || Maccabi Tel Aviv FC || 2-2 (baud. 5-4)
|-
|  || Hapoel Beer Sheva || Maccabi Haifa || 4-2
|-
|  || Hapoel Beer Sheva || Bnei Yehuda Tel Aviv || 4-2
|-
|  || Hapoel Haifa || Hapoel Beer Sheva || 1-1 (baud. 5-4)
|-
|  || Maccabi Tel Aviv FC || Bnei Yehuda Tel Aviv || 1-0
|-
|  || Maccabi Tel Aviv FC || Hapoel Beer Sheva || 2-0 ir 2-0
|-
|  || Maccabi Haifa || Maccabi Tel Aviv FC || 2-0
|-
|  || Hapoel Beer Sheva || Maccabi Haifa || 1-1 (baud. 4-3)
|-
|  || Maccabi Haifa || Beitar Jerusalem || 3-1
|-
|  || Maccabi Tel Aviv FC || Maccabi Petah Tikva || 2-0
|}

## Nuorodos
* Israel - List of 'Champions of Champions' (Super Cup) Finals (Rsssf.org)
* Israel Super Cup (Soccerway.com)
Papua Naujosios Gvinėjos geografija

**[[Papua Naujoji Gvinėja|Papua Naujosios Gvinėjos]] geografija** aprašoma kaip rytinė dalis Naujosios Gvinėjos salos dalis, taip pat Naujoji Airija, Naujoji Britanija, Bugenvilio ir dar keletas mažesnių arčiau esančių salų. Jos kartu sudaro Okeanijos Papua Naujają Gvinėją, kuri yra Ramiojo vandenyno vakariniam pakrašty. Šalies teritorija labai kalnuota ir padengta atogrąžų miškais. Išilgai Naujosios Gvinėjos eina kalnų virtinė, kurios aukščiausios viršūnės padengtos sniegu. Aukščiausias Naujosios Papua Gvinėjos taškas Vilhelmo kalnas esantis 4509 m aukščio. Čia yra keletas didesnių upių, tokių kaip Sepikas (ilgis 1126 km), kuris teka per žemumų pelkes ir išsikrauna šiaurinėje salos dalyje ir upė Flajus (ilgis 1050 km), pratekanti per vieną didžiausių pelkynų pasaulyje ir išsikraunanti pietinėje salos pakrantėje. Papua Naujoji Gvinėja turi tik vieną sausumos sieną, kuri dalina salą į dvi dalis. Sausumos sienos ilgis 820 km, o vakarinė salo dalis yra oficialiai vadinama Papua provincija ir yra valdoma Indonezijos. Pietuose Papua Naujoji Gvinėja turi jūros ribą su Australija, o piertryčiuose - su Saliamono salomis.

## Fizinė geografija

Papua Naujosios Gvinėjos bendras plotas: 462 840 km²
Sausumos plotas: 452 860 km²
Jūros vandenų plotas: 9 980 km²

**Pakrantės ilgis: 5,152 km**

Šiauriausias taškas: Musau sala
Piečiausias taškas: Hemenahei sala
Labiausiai į rytus nutolęs taškas: Olava, Bugenvilio sala
Labiausiai į vakarus nutolęs taškas: Mabudavanas

**Gamtiniai procesai:** Popua Naujojoje Gvinėjoje, išilgai „Ramiojo vandenyno ugnies žiedo“ vyksta ugnikalnių išsiveržimai. Vulkanų išsiveržimai čia nėra retas reiškinys, ojų išsiveržimai sukelia žemės drebėjimus ir cunamius. Šalyje būdingos nuošliaužos atsirandančios dėl išdegusių miškų.

## Klimatas

Būdingas atogrąžų klimatas. Vyrauja šiaurės vakarų (nuo gruodžio iki kovo mėnesių) ir pietryčių (nuo gegužės iki spalio mėnesių) musininiai vėjai. Sezoninė temperatūra daug nesikeičia.

## Žemės naudojimas

**Gamtos turtai:** auksas, varis, sidabras, gamtinės dujos, mediena, nafta, žuvis.

**Žemės naudojimas:**
* ariama žemė: 0,49 %
* pasėliai: 1,4 %
* kito naudojimo (miškai, pelkės ir kita): 98,11 % (2005 metų duomenimis).
Aurelijus Daraškevičius

**Aurelijus Daraškevičius** (g. 1971 m. liepos 23 d. Prienai) – Lietuvos baleto artistas.

## Biografija
1989 m. baigė Vilniaus baleto mokyklą. Šoka Lietuvos nacionaliniame operos ir baleto teatre, dalyvauja choreografinių projektų teatre „Vilniaus baletas“.

Garsėja kaip charakterinių vaidmenų atlikėjas. Su Lietuvos OBT baleto trupės gastrolėmis aplankyta Graikija, Olandija, JAV, Lenkija, Egiptas, Vokietija, Prancūzija ir kt. šalys.

## Žymesni vaidmenys
* Princas – Sergejus Prokofjevas, „Pelenė“, 1991 m.
* Rotbaras – Piotras Čaikovskis, „Gulbių ežeras“, 1992 m.
* Espada – Liudvigas Minkus, „Don Kichotas“, 1994 m.
* Jasonas – Antanas Rekašius, „Medėja“ 1996 m.
* Botomas – „Vasarvidžio nakties sapnas“, pagal F. Mendelsono-Bartoldi muzika, 1998 m.
* Jorgas – Mikis Teodorakis, „Graikas Zorba“, 1998 m.
* Čekistas – „Raudonoji Žizel“, pagal įvairių kompozitorių muziką, 2001 m.
* Favoritas – „Rusiškasis Hamletas“, pagal L. van Bethoveno ir G. Malerio muziką, 2003 m.
* Oskaras Vaildas – Jurijus Smoriginas, „boHema“, 2007 m.

## Įvertinimas
* Kultūros ministerijos premija už Oskaro Vaildo vaidmenį

## Šaltiniai
Aleksandras Vasiljevas

**Aleksandras Georgijevičius Vasiljevas** ( g. 1969 m. liepos 15 d. Leningrade) – rusų muzikantas, grupės „Splin“ () solistas.

## Biografija

Pirmus penkis vaikystės metus praleido Fritauno () mieste (Siera Leonės sostinė), kur jo tėvas (inžinierius) dirbo uosto statyboje, o motina dėstė rusų kalbą ir literatūrą mokykloje.

1974 metais visi Sovietų Sąjungos piliečiai buvo evakuoti atgal į TSRS. Vasiljevų šeima persikrausto į Zarasus, o 1976 grįžta į Leningradą.

Kai jam buvo 12 metų jis apsilanko pirmajame gyvenime koncerte, kuris palieka jam didelį įspūdį: „Aš supratau, kad man reikia užsiimti tuo pačiu ir kad man nuo to niekur nedingti“. Būdamas pirmūnu, aštuntoje klasėje palieka mokyklą ir savo gyvenimą susieja su gitara.

1986 metais Alaksandras įstoja į Leningrado Aviacinių Prietaisų Gamybos institutą, kur susipažįsta su būsima žmona ir Aleksdru Morozovu (*Александр Морозов*). Taip atsiranda grupė „Mitra“ rus. „*Митра*“. 1988 grupė nepraeina atrankos į Leningrado roko klubą.

Aleksandras dvejiems metams išeina į armiją, kur rašo dainas, kurios vėliau pateks į albumą *Пыльная быль* (Dulkėti faktai). 1990 metais grįžęs iš kariuomenės įsidarbina Satyros teatre montuotuotoju.

1992 metais šstoja į Teatrinio instituto ekonomikos fakultetą. Netrukus jis įsidarbina Bufo rus. „*Буфф*“ teatre, kur supažindinamas su Nikolajumi Rostovskiu (*Николай Ростовский*) ir pradeda įrašinėti pirmą albumą. 1994 gegužę albumas buvo baigtas.

Gegužės 27-ąją, per Sankt Peterburgo 291-ąsias metines, vakarėlyje skirtame pirmojo albumo užbaigimui susipažįsta su Stasu Berezovskiu (*Стас Березовский*). Ši diena ir yra oficialus grupės Splin rus. *Сплин* gimtadienis.

2004 metais išleidžiamas pirmas solinis Aleksandro Vasiljevo albumas – *Черновики* (Juodraščiai).

Spalio 12-ąją 2006 metais Vasiljevų šeimoje ypatingas įvykis – gimė sūnus Leonidas. Jam skirta daina *Сын* (Sūnus) iš albumo *Раздвоение личности* (Asmenybės susidvejinimas).

## Nuorodos
* Oficiali svetainė
Jessica Alba

**Jessica Marie Alba** (*Džesika Marija Alba*, g. 1981 m. balandžio 28 d.) – amerikiečių aktorė.

## Biografija
Džesika Alba gimė 1981 m. balandžio 28 d. Pomonoje, Pietų Kalifornijoje (JAV). Tėvas tarnavo oro pajėgose, todėl šeima dažnai kraustėsi iš vienos vietos į kitą. Galiausiai šeima apsistojo Los Andžele. Jau vaikystėje Džesika Alba mėgo kiną, skaitė žurnalus apie kiną ir svajojo tapti aktore. 1992 m. pradėjo lankyti aktorystės pamokas. 1994 m. gavo pirmąjį masinės scenos vaidmenį filme Svajonių stovykla. Šiame filme Džesikai Albai buvo numatyta dviejų savaičių sutartis, bet jos vaidmuo pavirto į dviejų mėnesių darbą.

1997 m. baigė vidurinę mokyklą ir tęsė aktorystės mokslus Atlantic Theater Company.

Džesika Alba filmavosi eilėje TV serialų ir filmų, bet tikroji šlovė atėjo su TV serialu „Tamsos angelas“. Pats Džeimsas Kameronas () paskambino Džeisikai ir pasiūlė pagrindinį vaidmenį. Džeisika Alba suvaidino nuostabią merginą–robotą ir 2001 m. už šį vaidmenį gavo geriausios TV aktorės apdovanojimą (TV Guide Award).

2001 m. Džeisika Alba tapo parfumerijos firmos L'Oreal veidu (dvejus metus filmavosi plaukų dažų *„Feria“* reklamoje) ir užima pirmą vietą žurnalo „Maxim“ *Hot 100* sąraše.

2003 m. Džeisika Alba sugrįžta į didįjį kiną pagrindiniuose vaidmenyse filmuose „Brangioji Hani“ ir „Miegojimo žodynas“.

2005 m. Džesiką Albą vėl lydi sėkme dviejuose Holivudo filmuose „Nuodėmių miestas“ ir „Fantastiškasis ketvertas“.

2007 m. Džesika Alba nusifilmavo net keturiuose filmuose. Ir vėl didžiausia sėkmė lydi filmo „Fantastiškasis ketvertas“ tęsinys „Fantastiškas ketvertas: Sidabrinio banglentininko iškilimas“.

## Šeima
2008 m. gegužės 19 d. Džesika Alba privačios ceremonijos metu ištekėjo už ilgamečio draugo Kešo Voreno (), su kuriuo susipažino „Fantastiškame ketverte“. Džesika Alba turi dvi dukteris. Dukra Honor () gimė 2008 m. birželio 7 d. Los Andžele. Dukra Heiven () gimė 2011 m. rugpjūčio 13 d. 2017 m. gruodžio 31 d. gimė trečias vaikas - sūnus  Heizas (angl. Hayes Alba Warren).

## Filmografija

### Filmai

### Televizija

## Išnašos

## Nuorodos

* 
* Jessica Alba (Yahoo Movies)
FP-45 Liberator

**FP-45 Liberator** – JAV Antrojo pasaulinio karo metais gamintas vienšūvis primityvus pistoletas, skirtas skatinti priešo užnugaryje pasipriešinimą.

## Istorija
*[[General Motors]]* korporacijos skyrius *Inland Guide Lamp Manufacturing Division* JAV Armijos užsakymu sukonstravo ir gamino pistoletą FP-45. Nuo pistoleto konstravimo pradžios iki paskutinio pistoleto pagaminimo (gamino 300 darbininkų) praėjo 6 mėnesiai.

Pistoletas buvo pavadintas FP-45 (*Flare Projector Caliber .45* 'Signalinių raketų svaidyklė, ,45 kalibro'), kad nuslėpti, kad tai masinis pistoletas (buvo pagaminta ~1 mln.). Brėžiniuose vamzdis buvo *tūbelė*, gaidukas – *sankaba*, daužiklis – *kontrolinis strypelis*, gaiduko lankelis – *veržliaraktis*.

## Konstrukcija
FP-45 – grubus, vienašūvis pistoletas, pigus ir sparčiai gaminamas. Jis turi tik 23 plienines detales, kurios daugiausia presuotos ar tekintos, todėl pigios ir lengvai gaminamos. Pistoletas šaudė vienu .45 ACP (11,43x23 mm ACP) šoviniu, kuris įstatomas į begraižtvį vamzdį. Didžiausias veiksmingas nuotolis – 8 m. Toliau kulka pradeda vartaliotis ir taiklumas smarkiai krenta.

## Naudojimas
FP-45 gabendavo kartoninėje dėžutėje kartu su 10 .45 ACP šovinių. Komplekte pistoletas turėjo medinį kaištį tuščiai tūtelei išmušti ir komiksą, kuriame buvo pavaizduota, kaip ginklą užtaisyti ir kaip šaudyti. Atsarginius šovinius būdavo galima susidėti į tuščiavidurę rankeną.

Armija, gavusi pagamintus FP-45 Liberator pistoletus, perdavė juos Strateginių tarnybų valdybai (*Office of Strategic Services*). Šis ginklas niekada nebuvo numatytas naudoti kaip armijos ginklas. Jis buvo skirtas platinti priešo užnugaryje, kur būsimas pasipriešinimo dalyvis, gavęs tokį pistoletą, prisėlina prie pavienio vokiečių kariškio, vienu šūviu nušauna ir paima jo ginklą.

Buvo tikima, kad jei šiuos ginklus permesti į vokiečių užnugarį, okupacinės kariuomenės kovinė dvasia bus sužlugdyta, nes gyventojai turės tiek šių ginklų, kad visų jų niekaip nepavyks atimti, ir tai sutrikdys visą vokiečių veiklą okupuotose šalyse.

Tačiau realiai Strateginių tarnybų valdyba netikėjo tokio ginklų platinimo prasme. Iš tiesų panaudota buvo tik saujelė šių pistoletų. Labai nedaug jų gavo tik kinai ir pasipriešinimo kovotojai Filipinuose. Nežinoma, ar šie pistoletai nors kartą buvo panaudoti kovos situacijoje Europoje.

Vieno FP-45 pistoleto kaina buvo 2,4 JAV doleriai (26 doleriai dabartinėmis kainomis). Šiandien kolekcionieriai šiuos pistoletus perka parduoda už 2500 JAV dolerių. Originali pistoleto dėžė kainą padidina dar 1500 dolerių. O jei dar yra ir originali popierinė instrukcija, komplektas kainuoja virš 4500 dolerių.

Įdomu, kad gamykloje pagaminti pistoletą užtrukdavo trumpiau (gamykla išleisdavo vieną FP-45 kas 6-7 sekundės), negu užtaisyti ir iššauti (apie 10 sekundžių).
Streimojus

**Streimojus** (, ) – didžiausia ir gausiausiai apgyvendinta Farerų salyno sala. Ji užima 374,17 km² plotą. Paviršius kalnuotas, aukštis iki 789 m (Kopsenio k.). Krantai skardingi, išraižyti fjordų. Yra daug trumpų upokšnių, nedidelių ežerų. Vyrauja bemiškės pievos.

Streimojuje gyvena 22 400 gyventojų (2010 m. duomenys). Pagrindinis miestas – Farerų sostinė Torshaunas. Kitos gyvenvietės: Saksunas, Tjornuvikas, Hvalvikas, Streimnesas, Haldarsvikas, Langasanduras, Kvivikas, Nesvikas, Kaldbakas.

## Galerija

Tinganes, Torshavn 2005.jpg|Torshaunas
Streymoy.jpg|Kaldbaksfjorduras
Detailed map streymoy 2006.jpg|Salos žemėlapis


## Išnašos

## Nuorodos

*Torshauno ir Streimojaus
La Siljos observatorija

**La Siljos observatorija** – astronomų observatorija Čilėje. Priklauso Pietų Europos observatorijų organizacijai (ESO). La Siljos observatorija pastatyta Čilėje, Atakamos dykumoje, ant 2400 m aukščio kalno. Nutolusi 27 km į pietus nuo Las Kampanas observatorijos ir 100 km į šiaurę nuo Sero Tololo observatorijos.
Šiaurės optinis teleskopas

**Šiaurės optinis teleskopas** yra astronominis teleskopas La Palmos Kanarų saloje. Jis yra pastatytas 1988 m. Jo veidrodžio skersmuo yra 2,66 m. Šis teleskopas priklauso NOT organizacijai.

Papildomi teleskopo instrumentai:
* ALFOSC – CCD objektų spektrografas ir 4 megapikselių kamera
* NOTCam – 1 megapikselio HgCdTe Havajų infraraudonųjų spindulių kamera ir spektrografas
* MOSCA – 16 megapikselių CCD kamera
* SOFIN – aukštos rezoliucijos CCD spektrografas (rezoliucija R=170000)
* StanCam – 1 megapikselio CCD kamera

## Nuotraukos
Vėjo kryptis

**Vėjo kryptis** – kryptis, iš kurios vėjas pučia. Vėjo kryptis paprastai nusakoma pasaulio šalimis arba azimutu. Pvz., šiaurės krypties vėjas pučia iš šiaurės.

Vėjo krypties nustatymui naudojami įvairūs instrumentai, pvz., nuo senovės naudojama vėtrungė, kuri pasisuka priklausomai nuo vėjo spaudimo. Modernesni instrumentai, kaip anemometras, veikia analogišku principu, tik yra elektroniniai ir juose fiziniai vėjo krypties duomenys paverčiami elektroniniais signalais, kurie gali būti interpretuojami kompiuterių. Dauguma tokių prietaisų taip pat matuoja ir vėjo greitį.

Vėjo kryptį įvertinti galima ir nenaudojant prietaisų. Vėjo kryptis yra vienas iš meteorologų matuojamų parametrų, taip pat svarbus kai kuriose žmogaus veiklos srityse, pvz., plaukiant burlaiviu ar medžiojant.

## Taip pat skaitykite
* Vėjų rožė
Didžioji Graikija

**Didžioji Graikija** (, ) – istorinė sritis Pietų Italijoje ir Sicilijoje, kurią VIII a. pr. m. e. kolonizavo graikai, palikę ilgalaikę helenistinės civilizacijos žymę regione.

Daugelis naujų graikų miestų tapo turtingi ir galingi: Kapuja (Kapuê, Capua), Neapolis (Νεάπολις), Sirakūzai, Agridžentas (Akragas), Subaris (Σύβαρις). Kiti Didžiosios Graikijos miestai: *Taras* (Τάρας, Tarantas), *Epizephyrioi Lokroi* ar *Locri* (Λοκροί, Lokris), Rhegion (Ρήγιον, Kalabrijos Redžas), Kroton (Κρότων, Krotonas), *Thurii* (Θούριοι), *Elea* (Ελέα) ir *Ankon* (Αγκων, Ankona).

Didžiąją Graikiją Romos respublika užėmė po Pyro karo (280–275 m. pr. m. e.).

Nors dauguma Pietų Italijos graikų buvo italizuoti viduramžiais, (Pvz.: Pestas iki IV a.), graikų kultūros ir kalbos kišenės išliko iki šių laikų iš dalies dėl nuolatinės migracijos tarp Pietų Italijos ir žemyninės Graikijos. Vienas iš pavyzdžių yra grikai (apie 80 tūkst.), kurie išsaugojo graikų kalbą ir kultūrą Italijoje.

Graikai grįžo į Pietų Italiją XVI-XVII a., kai Osmanų imperija užėmė Peloponesą. Ypač daug graikų atvyko į Kalabriją, Siciliją ir Salentą po Korono apgulties 1534 m. Dauguma koroniečių buvo turtingi kilmingieji, atsivežę daug kilnojamo turto. Jiems buvo suteiktos privilegijos ir atleidimas nuo mokesčių. 

## Šaltiniai
Benediktas Čėsna

**Benediktas Čėsna** (g. 1941 m. balandžio 22 d. Kaunas) – Lietuvos energetikas, šiluminės energetikos specialistas, technologijos mokslų daktaras, profesorius.

## Biografija
1963 m. baigęs Kauno politechnikos instituto Mechanikos fakultetą, inžinierius mechanikas. 1972 m. technikos mokslų kandidatas, 2002 m. habilituotas daktaras.

Nuo 1963 m. Lietuvos mokslų akademijos Energetikos ir elektrotechnikos instituto (nuo 1967 m. Fizikinių techninių energetikos problemų institutas, nuo 1990 m. Lietuvos energetikos institutas) jaunesnysis mokslinis bendradarbis, nuo 1965 m. vyresnysis inžinierius, nuo 1966 m. Prietaisų konstruktorių grupės viršininkas, nuo 1967 m. vedantysis inžinierius, nuo 1970 m. mokslinis bendradarbis, 1974–1992 m. vyresnysis mokslinis bendradarbis. 1979 m. TSRS mokslų akademijos prezidiumas suteikė vyr. mokslinio bendradarbio vardą.

1974–1977 m. Kauno politechnikos instituto Šiluminės energetikos katedros dėstytojas, nuo 2004 m. Vilniaus Gedimino technikos universiteto Hidraulikos katedros docentas, nuo 2007 m. profesorius. Nuo 1992 m. Ignalinos AE mokslinės saugumo analizės grupės mokslinis darbuotojas, nuo 2001 m. – Vyresnysis mokslinis darbuotojas.

## Mokslinė veikla
Mokslinių interesų sritis – dujų ir hidrodinamika, šilumos ir masės mainai, branduolinės energetikos šiluminė fizika, branduolinės energetikos sauga. Darbai iš branduolinių elektrinių įrenginių – uždarų branduolinių dujų turbinų įrenginių, aukštatemperatūrių dujomis aušinamų branduolinių reaktorių, įvairių jutiklių veikimo saugos, t. p. branduolinių energetinių įtaisų kosminių aparatų manevringumui garantuoti ir skrydžio trajektorijai koreguoti.

## Bibliografija
* Šilumos atidavimas žiediniuose kanaluose, aušinamuose dujomis (bendraautoriai Jurgis Vilemas ir V. Survila, 1977 m., rusų kalba, 1987 m., anglų kalba),
* Šilumos atidavimas ir hidrodinamika šilumą išskiriančiose strypinėse rinklėse, aušinamose dujomis (2003 m., rusų k.).

## Įvertinimas
* 2006 m. Lietuvos mokslo premija už 1975–2005 m. darbų ciklą „Šilumos-masės mainų intensifikavimas ir dėsningumų nustatymas energetiniuose įrenginiuose“ (bendraautoriai Leonas Ašmantas ir Petras Vaitiekūnas)

## Šaltiniai

## Nuorodos
* Asmeninė svetainė
Christie's

**Christie's** – vienas žinomiausių aukcionų namų, kurį Londone 1766 m. įkūrė James Christie. Tai didžiausi pasaulyje aukcionų namai. Šiuo metu aukciono pagrindiniai rūmai įsikūrę Londone, jie turi 53 biurus 32 pasaulio šalyse ir 10 varžytinių salių visame pasaulyje, tarp jų Londone, Niujorke, Paryžiuje, Ženevoje, Milane, Amsterdame, Dubajuje ir Honkonge. Vidutiniškai per metus aukcionas surengia per 450 varžytinių. 2007 m. bendra pardavimų apimtis siekė 6,3 milijardus JAV dolerių.

## Šaltiniai

## Nuorodos
* Oficiali Christie's svetainė
Mauna Kea observatorija

**Mauna Kea observatorija** – tarptautinė astronomų observatorija ant užgesusio Mauna Kea ugnikalnio Havajų salyno Didžiojoje saloje, nutolusi 50 km į vakarus nuo Hilo miesto, 4200 m aukštyje virš jūros lygio.

Astronomijoje veikia vieni didžiausių pasaulio optinių teleskopų, du 10 m skersmens reflektoriai „Keck 1“ ir „Keck 2“ (pradėjo veikti 1992 ir 1996 m.), 8,3 m japonų gamybos reflektorius „Subaru“, 8 m reflektorius „Gemini“, 3,8 m britų gamybos infraraudonasis reflektorius (nuo 1979 m.), 3,6 m kanadiečių–prancūzų–havajiečių gamybos reflektorius (nuo 1979 m.), 3 m NASA infraraudonasis reflektorius (nuo 1979 m.), 2,2 m Havajų universiteto reflektorius (nuo 1970 m.). Ant kalno pastatyti dar trys teleskopai, skirti stebėjimui submilimetriniame bangų ruože, atitinkamai 15 m (nuo 1986 m.) ir 10,4 m (nuo 1990 m.) skersmens. Taip pat įrengti 6×6 m teleskopai, veikiantys nuo 1997 m.

## Taip pat skaitykite
* La Siljos observatorija
* Europos Didysis teleskopas
Sotheby's

**Sotheby’s** – vieni seniausių aukcionų namų pasaulyje, įkurti prekiautojo knygomis Samuelio Bakerio Londone 1744 m. Šie aukcionų namai yra antri pagal dydį pasaulyje. Šiuo metu „Christie's“ aukcionų rūmai yra stambiausi.

## Istorija

Pirmosios varžytinės įvyko 1744 m. kovo 11 d. 1778 metais mirus Bakeriui, jo įkurtas aukcionas atiteko verslo partneriui George Leigh ir sūnėnui John Sotheby. Pastojo vardu ir vadinami aukciono namai iki šiol. Sėkmingai plėtojantis verslui aukciono namai išplėtojo savo veiklą svarbiausiuose pasaulio miestuose. Sotheby’s yra pirmieji aukciono namai kurie varžytines pradėjo rengti internetu. Aukciono bendra pardavimų apimtis siekia 3 mlrd. JAV dolerių.

„Sotheby’s“ aukciono Niujorke dizaino pardavimo rekordas – Mieso van der Rohe namas „The Farnsworth House“ (1945–1951 m.) 2003 m. gruodžio 12 d., kaina – 7 511 500 JAV dolerių. „Sotheby’s“ viceprezidentas – James Žemaitis, JAV lietuvis, „Sotheby’s“ XX a. dekoratyvinio meno ir dizaino vadovas Niujorke.

## Šaltiniai

## Nuorodos
* Oficiali svetainė
Henrikas Čerapas

**Henrikas Čerapas** (g. 1952 m. sausio 13 d. Papilėje, Akmenės raj.) – Lietuvos tapytojas neoekspresionistas, grupės „Angis“ narys ir Lietuvos dailininkų sąjungos narys.

## Biografija
Gimė 1952 m. sausio 13 d. Papilėje.
1974–1978 m. mokėsi Kauno Stepo Žuko taikomosios dailės technikume, 1980–1987 m. studijavo Lietuvos dailės institute.

Nuo 1995 m. iki 2017 m. buvo Lietuvos dailės instituto (nuo 1990 m. Vilniaus dailės akademija) dėstytojas, nuo 2013 m. profesorius.

## Kūryba
Surengė individualių parodų Lietuvoje, dalyvavo parodose užsienyje. Jo kūriniai kolorito, tapysenos požiūriu išsiskiria iš lietuvių neoekspresionistinės tapybos. Jis plėtoja prislopinto kolorito vyraujančių žemės spalvų monochrominę tapybą. Paveikslų motyvai – geležinkelis, dirvonai, natiurmortų fragmentai – abstrahuojami iki pagrindinių struktūrų ženkliško pavidalo, potėpis kinta nuo įmantraus ornamentinio iki ekspresyvaus ar faktūriško.

Nuo 1990 m. tapo ant lentų, durų, atsirado paveikslo, kaip objekto, aspektas, nuo 1995–1997 m. kuria trimatę grubiai aptašytų formų medžio plastiką, kurią vėliau aptapo (paroda „Tapyba kaip skulptūra“, 1996 m.). Jo kūrinių turi Lietuvos dailės muziejus, Nacionalinis M. K. Čiurlionio dailės muziejus, MO muziejus Vilniuje.

## Darbai
Tapybos ciklai:
* „Alijošiai“ (1988–1989 m.)
* „Dirvonai“ (1991–1997 m.)
* „Tapyba kaip skulptūra“ (1994–1997 m.)
* „Krūmai ir debesys(1995-1997 m.)“
* „Gelžkeliai ir galvos“ (1997–2003 m.)
* „The Dark  Side of the Moon (2009-2010 m.)“
* „Meilės darželiai (2009–2013 m.)“
* „Live (2014–2016 m.)“
* „Les Exercices (2016–2017 m.)“

## Personalinės parodos
* 1989 m. Dailės fondo galerija, Vilnius, Lietuva
* 1991 m. Prarastos formos, „Arkos“ galerija, Vilnius, Lietuva
* 1992 m. Tapyba ir piešiniai, galerija „Anex“, Monružas-Paryžius, Prancūzija
* 1993 m. „Lietuvos aido“ galerija, Vilnius
* 1994 m. „Transformatoriai“, tapyba ir skulptūra, Šiuolaikinio meno centras, Vilnius, Lietuva
* 1995 m. „Keturi peizažai“, „Arkos“ galerija, Vilnius,
* „Tapyba, skulptūra, piešiniai“, Rokiškio krašto muziejus
* 1996 m. „Tapyba kaip skulptūra“, Arkos galerija, Vilnius
* 1997 m. „Krūmai ir debesys“, „Eglės“ galerija, Kaunas
* 2001 m. „Paryžiaus dienoraštis“, galerija „Kauno langas“
* 2002 m. A. Mončio namai-muziejus, Palanga, Galerija „O11“, Vilnius
* 2003 m. Žemaičių dailės muziejus, „Plungė“
* 2004 m. Galvos*,* Vilniaus rotušė
* 2007 m. Ten Years After: The Last of My Last, Maironio g.3, Vilnius
* 2010 m. Kontracepcija, galerija „Akademija“, Vilnius
* 2012 m. The Young Guitarman's Love Garden, Maironio g.3, Vilnius
* 2014 m. Vienas kelyje, Nacionalinis M.K. Čiurlionio muziejus, K. Donelaičio g. 16, Kaunas
* 2017 m. Les Exercices, galerijoje „Otwarta Pracownia“, Krokuva 

## Įvertinimas
* 1998–1999 m. Aukščiausio laipsnio valstybės stipendija

## Šaltiniai

## Nuorodos
* Arteria
*  Milda Žvirblytė. Nematomas žmogus, SEPTYNIOS MENO DIENOS, 2007-11-09 nr. 776
Liepojos Karo uosto kalėjimas

**Liepojos karo uosto kalėjimas**, **Karuosčio kalėjimas** – vienintelis turistams prieinamas karinis kalėjimas Europoje, esantis Liepojoje (Latvija).

Pastatytas apie 1900 m. Veikė iki 1994 m. ir buvo uždara karinė teritorija. Iš kalėjimo niekas nėra pabėgęs. Nuo 1991 iki 1994 m. čia buvo kalinta apie 1500 žmonių.

Dabar kalėjimas pritaikytas turizmo reikmėms. Čia įrengta nedidelė ekspozicija, aštrių pojūčių mėgėjams organizuojamas spektaklis „Už grotų“ su nakvyne, galimu areštu ir aplinkybių aiškinimusi, karininkų pietūs kalėjimo bufete. Taip pat organizuojamos teminės paros programos: „Para armijoje“, „Para sargyboje“, „Civilinės saugos pratybos“. Organizuojamos ekskursijos su deglais forto požemių labirintais.

## Nuotraukos

Vaizdas:Karo uostos kal žiema.jpg|Karo uostos kalėjimas 2026 m. žiema 
Vaizdas:Liepojos Karo uosto kalejimas2. 2008-06-13.jpg|Militaristinė ekspozicija
Vaizdas:Liepojos Karo uosto kalejimas3.2008-06-13.jpg
Vaizdas:Liepojos karo uosto kalejimas4.2008-06-12.jpg


## Nuorodos
* Internetinis puslapis
Riežupės ola

**Riežupės ola** – turizmo objektas Latvijoje, Kuldygos savivaldybėje, Ventos dešiniojo intako Riežupės kairiajame krante, 3 km į šiaurės rytus nuo Kuldygos (keliu apie 8 km). 

## Istorija
Ola iškasta rankomis, atradus čia devono kvarcinio smiltainio telkinį. 1880 m. „Lejaszveji“ ūkio savininkas Kimenis Krišas savo žemėje rado balto smiltainio su geležies oksidų priemaišomis sąnašas. Tuo susidomėjo Rendos dvarininkas Rekis, kuris smiltainį pradėjo pirkti savo stiklo fabrikėliui. Smiltainis laivu buvo vežamas į Ventspilį, toliau geležinkeliu į Ilgiuciemą prie Rygos. Po Pirmojo pasaulinio karo smiltainis pradėtas tiekti Uozuolniekų ir kitiems Latvijos bei užsienio šalių stiklo fabrikams. Iš Riežupės smiltainio pagamintas stiklas yra melsvo atspalvio.

Iki 1939 m. olos labirintas pasiekė apie 2,5 km ilgio, tačiau Latviją okupavus TSRS ir nacionalizavus stiklo fabrikus, kasyklos eksploatavimas buvo nutrauktas. Apie 1958 m. įėjimas į olą buvo užkaltas. Dalis labirinto užgriuvo, ir 1988 m. vėl atidarius olą buvo išmatuota tik 150 m praeinamų koridorių. Latvijai vėl tapus nepriklausomai ir atstačius teisę į buvusią nuosavybę, Štofregenų šeima sumanė olas panaudoti turizmo poreikiams. Nuo 1999 m. olose gali lankytis ekskursijos. 

Baiminantis griūčių gilesniuose koridoriuose, tik 450 m yra pritaikyta ekskursijoms. Giliausia vieta 10 m gylyje. Oloje vasarą ir žiemą būna 8 laipsnių temperatūra. Daugelis olos salių (pvz., Nuodėmių, Vilties, Lovos, Ragų ir kt.) išmoningų gidų susiejamos su įvairiais prietarais ir padavimais. Lankymas nutraukiamas tik žiemą, kai olose apsigyvena šikšnosparniai.

## Nuorodos

* Latvijas celvedis
* Žemėlapis
* Fotogalerija
Christian Panucci

**Kristianas Panučis** (*Christian Panucci*, g. 1973 m. balandžio 12 d.) – buvęs futbolininkas, Italijos rinktinės žaidėjas, gynėjas; futbolo treneris.

## Karjera
2009 m. liepos 31 d. pasirašė vienerių metų sutartį su Parma klubu. 2010 m. rugpjūčio 22 d. pasitraukė iš profesionalaus futbolo.

## Rinktinė
Nuo 1994 m. rungtyniavo .

Su rinktine dalyvavo 2002 m. pasaulio, 2004 ir 2008 m. Europos futbolo čempionatuose. 2008 m. turnyre įmušė įvartį į Rumunijos rinktinės vartus.

## Pasiekimai
* Serie A (1994, 1996 m.)
* Italijos supertaurė (1993, 1994, 2007 m.)
* UEFA čempionų lyga (1994, 1998 m.)
* UEFA Supertaurė (1994 m.)
* Tarpžemyninė taurė (1998 m.)
* Italijos futbolo taurė (2007, 2008 m.)

## Dalyvavimas čempionatuose

|}

## Išnašos

## Nuorodos
*
Riežupė

**Riežupė** – upė Latvijoje, Ventos dešinysis intakas. Ilgis 42 km. Upės kairiajame krante, Kuldygos savivaldybėje, yra Riežupės ola su 2 km ilgio labirintų sistema, iš jų 0,5 km pritaikyta ekskursijoms.
Termatas

**Termatas** () – termito tipo kietas padegamasis mišinys, kuris degdamas sudaro labai aukštą temperatūrą. Nuo termito skiriasi tuo, kad turi sieros. Naudojamas padegamosiose granatose.

Termato pagrindinė degimo reakcija ta pati kaip ir termite – tai aliuminoterminė reakcija tarp aliuminio ir metalo oksido miltelių. Termatas papildomai turi įdėtos sieros, kartais – bario nitrato. Abu šie priedai didina degimo terminį efektą, sudaro liepsną (termitas dega be liepsnos), mažina mišinio degimo temperatūrą.

Karinis padegamasis mišinys *Thermate-TH3* sudarytas iš:
*68,7 % termito
*29,0 % bario nitrato
*2,0 % sieros
*0,3 % rišiklio

Yra ir kitokių termato variantų. Tiek termitas, tiek termatas sunkiai padegami.

Kadangi termatas dega karščiau negu termitas, termatas naudojamas šarvams ar įtvirtinimų sienoms pradeginti. Termatas kaip ir termitas gali kurį laiką degti be išorinio deguonies tiekimo. Tai naudinga, kai tenka termatą naudoti po vandeniu.

Termatu užtaisoma JAV padegamoji granata AN-M14 TH3.